Imobilul este scos la vânzare la prețul de 860.000 de lei, deși acum doi ani prețul depășea două milioane de lei. Dacă nici de această dată nu se va găsi niciun cumpărător, Fiscul va organiza o altă licitație, la care prețul va fi din nou redus.

Proprietarul clădirii, Gabor Ianoș, fostul bulibașă al romilor din Turda, a decedat acum doi ani, iar urmașii acestuia sunt de negăsit. Pentru că autoritățile nu au nicio altă soluție pentru recuperarea datoriilor pe care familia le are față de stat, au scos la vânzare vila.

Banii ar trebui să acopere restanțele către bugetul de stat, dar și către primărie. Construcția a fost terminată în 2000 si este una dintre cele mai impozante clădiri din oraș.